b'\n_START_ARTICLE_\nJuzefas Jodkovskis\n_START_SECTION_\nBiografija\n_START_PARAGRAPH_\nGim\xc4\x97 1890 m. gruod\xc5\xbeio 20 d. bajor\xc5\xb3 Juzefo, s\xc5\xabnaus Felikso Jodkovskio ir Sofijos i\xc5\xa1 Zanevski\xc5\xb3 \xc5\xa1eimoje Did\xc5\xbei\xc5\xb3j\xc5\xb3 Jodkevi\xc4\x8di\xc5\xb3 dvarelyje, kuris stov\xc4\x97jo Eismont\xc5\xb3 parapijoje (Gardino apskrityje). B\xc5\xabtent, Eismontuose: Did\xc5\xbei\xc5\xb3j\xc5\xb3 Jodkevi\xc4\x8di\xc5\xb3, Ma\xc5\xbe\xc5\xb3j\xc5\xb3 Jodkevi\xc4\x8di\xc5\xb3, \xc5\xbdukevi\xc4\x8di\xc5\xb3 dvaruose nuo sen\xc5\xb3 laik\xc5\xb3 gyveno Jodkovskiai, kurie naudojo herb\xc4\x85 Nal\xc4\x99cz. _NEWLINE_Vaikyst\xc4\x97s metais Juzefas Jodkovskis gav\xc4\x99s priva\xc4\x8dias pamokas pas b\xc5\xabsim\xc4\x85 Vilniaus universiteto  profesori\xc5\xb3 Stanislov\xc4\x85 Kostialkovsk\xc4\xaf, d\xc4\x97l ko s\xc4\x97kmingai i\xc5\xa1laik\xc4\x99s egzaminus \xc4\xafstojo \xc4\xaf Gardino berniuk\xc5\xb3 gimnazij\xc4\x85. Istorijos pagrindus joje d\xc4\x97st\xc4\x97 \xc5\xbeinomas Gardino profesorius Eustachijus N. Orlovskis, su kuriuo v\xc4\x97liau Jodkovskis susira\xc5\xa1in\xc4\x97jo daug met\xc5\xb3 iki pat profesoriaus mirties. _NEWLINE_Studij\xc5\xb3 gimnazijoje metais Juzefas aktyviai dom\xc4\x97josi Gardino istorija. Tuo metu \xc4\x97m\xc4\x97 kolekcionuoti rankra\xc5\xa1\xc4\x8dius ir monetas. Taip pat d\xc4\x97ka puikaus dail\xc4\x97s mokytojo \xc5\xa0apilovo, susidom\xc4\x97jo tapyba. _NEWLINE_Gimnazijos metais Juzefas Jodkovskis susipa\xc5\xbeino su ra\xc5\xa1ytoja Elze O\xc5\xbee\xc5\xa1kiene, kuri leido jam naudotis savo biblioteka. _NEWLINE_Pirm\xc4\x85 straipsn\xc4\xaf Juzefas Jodkovskis para\xc5\xa1\xc4\x97 1906 metais, kuris buvo i\xc5\xa1spausdintas "Dziennik Wile\xc5\x84ski". \xc5\xa0is straipsnis buvo skirtas Stepono Batoro laik\xc5\xb3 surastai viename muziejuje monetai. Straipsnis taip pat buvo perpublikuotas 1911 m. "Wiadomosci Numizmatyczno-Archeologiczni". _NEWLINE_Kit\xc4\x85 straipsn\xc4\xaf Jodkovskis para\xc5\xa1\xc4\x97 po met\xc5\xb3. Jis buvo skirtas Lietuvos Did\xc5\xbeiosios Kunigaik\xc5\xa1tyst\xc4\x97s pinigini\xc5\xb3 vienet\xc5\xb3 atnaujinimui, ko \xc4\x97m\xc4\x97si  Zigmantas Vaza._NEWLINE_1913 m. Juzefas Jodkovskis baig\xc4\x97 Maskvos archeologijos institut\xc4\x85. Dirbo Maskvos archeologijos institute ir Rumiancevo muziejuje, v\xc4\x97liau konservatoriumi Vilniaus, Gardino ir Minsko gubernijose.\n_START_SECTION_\nMokslin\xc4\x97 veikla\n_START_PARAGRAPH_\nTyrin\xc4\x97jo Gardin\xc4\x85, Kr\xc4\x97v\xc4\x85, Lyd\xc4\x85, Trakus ir kitas vietoves. Nuo 1922 m. Balstog\xc4\x97s apygardos konservatorius. V\xc4\x97liau dirbo Gardine, kur \xc4\xafk\xc5\xabr\xc4\x97 istorijos ir archeologijos muziej\xc5\xb3, jis 1930 m. perkeltas \xc4\xaf Gardino pil\xc4\xaf. 1932-1937 m. organizavo kasin\xc4\x97jimus Gardino pilies teritorijoje. Per Antr\xc4\x85j\xc4\xaf pasaulin\xc4\xaf kar\xc4\x85 Tautinio muziejaus Var\xc5\xa1uvoje numizmatikos kabineto ved\xc4\x97jas ir Var\xc5\xa1uvos numizmat\xc5\xb3 draugijos pirmininkas.'